Timptonas
Timptonas (rus. Тимптон, jak. Төмтөөн) – upė Rusijoje, pietų Jakutijoje; Aldano dešinysis intakas. Prasideda Stano kalnagūbrio šiauriniame šlaite, Amūro srities pasienyje. Teka į šiaurę, šiaurės rytus Aldano kalnynu. Įteka į Aldaną į pietryčius nuo Tomoto miesto. Timptonas turi 86 intakus, didžiausi – Didysis Ylymachas, Chatymis, Čulmanas, Ijengra (kairieji). Užšąla spalio viduryje, atitirpsta gegužės pradžioje. Vietomis užšąla iki dugno. Žemupyje naudojama medienai plukdyti. Ant upės planuojama įrengti hidroelektrinių kaskada. Upės pavadinimas jakutų kalba reiškia „įšalusi dubuma“.